Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14060

3. A VOR-ra vonatkozó anyag 3.1 A VOR kisugárzott teljesítményére (ERP) és fedésterületére vonatkozó útmutató anyag 3.1.1 A 3. Fejezet 3.3.4.2 pontjában meghatározott térerősség a következők figyelembevételén alapszik: Légijármű fedélzeti vevő érzékenység -117 dBW Adás oldali veszteség, ütközési csillapítás, antenna sugárzási diagram eltérés egy izotróp antennához viszonyítva +7 dBw Teljesítmény szükséglet az antennánál -110 dBW A 100 dBW-os teljesítmény szükségletet a 118 MHz-en mínusz 107 dBW/m2-es teljesítménysűrűségnél lehet elérni; a mínusz 107 dBW/m2 90 mikrovolt/méterrel egyenlő, azaz plusz 39 dB 1 mikrovolt/méterre vonatkoztatva. Megjegyzés. - Egy izotróp (minden irányban azonos tulajdonságú) antenna esetében a teljesítménysűrűséget a következő módon lehet kiszámítani: ahol: 2007/70/II. szám Pd = a teljesítmény-sűrűség dBW/m2-ben, Pa = a teljesítmény a vételi pontnál dBW-ban, λ = a hullámhossz méterben. 3.1.2 A kisugárzott teljesítménynek /ERP/ az a szükséges névleges értéke, ami a 90 mikrovolt / méter (mínusz 107 dBW/m2) térerősség eléréséhez kell, a C-13. számú ábrán került megadásra. A fedésterületre - bonyolult terepviszonyok és telepítési körülmények esetén - szükséges lehet az, hogy a kisugárzott teljesítményt megfelelően növeljék. Fordított esetben, a gyakorlati tapasztalat azt mutatja, hogy kedvező telepítési körülmények és kevésbé pesszimisztikus feltételek mellett gyakran azt találják, hogy a tényleges "szolgálatban" kielégítő rendszer működés érhető el alacsonyabb kisugárzott teljesítménnyel /ERP/ is. Megjegyzés. - A névleges kisugárzott teljesítmény adatok - a magasság és távolság függvényében kifejezve - különböző forrásokból (mint például az ITU-R és NBS) származó alap elméleti adatok figyelembevételén alapulnak, és a jellemző üzemeltetési gyakorlatot tükröző tapasztalatok alapján módosítottak. 3.1.3 A C-13. számú ábra alkalmazását a következő példák mutatják be. Ahhoz, hogy a szükséges térerősséget a 342 km-es távolságban (185 tengeri mérföld) / 12 000 m magasságban (40 000 láb), a 300 km-es távolságban (162 tenger mérföld) / 12 000 m magasságban (40 000 láb), valamint a 166,5 km-es távolságban (90 tengeri mérföld) / 6 000 m-es magasságban (20 000 láb) elérjék, külön-külön plusz 23 dBW, plusz 17 dBW és plusz 11 dBW névleges kisugárzott teljesítményre van szükség. 3.1.4 Abból a célból, hogy megkönnyítsék a frekvencia és berendezés tervezést, amikor gyakorlatilag megvalósítható, a plusz 23 dBW-nak, a plusz 17 dBW-nak és a plusz 11 dBW-nak megfelelő kisugárzott teljesítmény kategóriákat kell alkalmazni. Ezeket a kisugárzott teljesítmény értékeket kell a Körzeti Tervezési Eljárások során közölni. Megjegyzés. - Ezek a görbék csak a fedésterület teljesítmény viszonyt mutatják. A frekvencia tervezésre vonatkozó útmutatásokat a "C"- Melléklet 3.4 pontja adja meg. C-13. ábra 2007/70/II. szám 3.1.5 Egy plusz 23 dBW kisugárzott teljesítménnyel működő VOR megközelíti az Annex 10-ben a korábbiakban A-kategóriájúként nevezett VOR-t (200 W-os adóteljesítmény). A kisugárzott teljesítmény és az adó kimenő teljesítménye közötti lehetséges összefüggést a következő példák mutatják be: I. Példa II. Példa Adó teljesítmény +23 dBW +18 dBW Földi adás oldali veszteség -2 dB -1 dB Az egy izotróp antennához viszonyított antenna nyereség +2 dB +6 dB ___________ __________ ERP +23 dBW +23 dBW Hasonlóképpen, egy plusz 17 dBW kisugárzott teljesítménnyel működő VOR megközelíti az Annex 10-ben a korábbiakban B-kategóriájúként nevezett VOR-t (50 W-os adóteljesítmény). A kisugárzott teljesítmény és az adó kimenő teljesítménye közötti lehetséges összefüggést a következő példák mutatják be: I. Példa II. Példa Adó teljesítmény +17 dBW +10 dBW Földi adás oldali veszteség -2 dB -1 dB Az egy izotróp antennához viszonyított antenna nyereség +2 dB +8 dB ___________ __________ ERP +17 dBW +17 dBW 3.1.6 Elismert az, hogy a fenti kisugárzott teljesítmény /ERP/ kategóriákkal nagyobb fedésterületet lehet elérni annál, mint ami bizonyos üzemeltetési követelményekhez szükséges. Egy megfelelő kisebb fedésterületet el lehet érni egy olyan VOR berendezéssel, amelynek a kisugárzott teljesítménye körülbelül 11 dBW, a következők szerint: I. Példa II. Példa Adó teljesítmény +11 dBW +7 dBW Földi adás oldali veszteség -2 dB -1 dB Az egy izotróp antennához viszonyított antenna nyereség +2 dB +5 dB ___________ __________ ERP +11 dBW +11 dBW 3.2 A VOR telepítésére vonatkozó útmutató anyag 3.2.1 A telepítési helynek a környezet legmagasabb pontjának kell lenni azért, hogy a legnagyobb rálátási vonal fedésterületet kapják, és vízszintesnek, vagy az állomástól kifelé lejtőnek kell lenni (a 4 százalékot meg nem haladó lejtéssel legalább a 300 méteres (1 000 láb), de inkább a 600 méteres (2 000 láb) távolságig. A telepítési hely körvonalának az antenna rendszerhez viszonyítottan legalább 300 méteres (1 000 láb) sugárban kör alakúnak kell lenni. A telepítési helynek - amennyire az csak lehetséges - fém vezetékektől és kerítésektől messze kell lenni. A fém vezetékek és kerítések magassága az antenna rendszertől nézve nem zárhat be 1,5 foknál nagyobb függőleges szöget, vagy nem nyúlhat 0,5 foknál magasabbra a vízszintes fölé. Ezeket a határértékeket 50 százalékkal meg lehet növelni olyan kerítések, vagy vezetékek esetében, amelyek lényegében sugárirányúak az antenna rendszerre, vagy 10 foknál nem nagyobb vízszintes szöget zárnak be. Közepes magasságú, 9 méteres (30 láb) magasságot elérő egyedüli fákat a 150 méteres (500 láb) távolságon kívül meg lehet hagyni. Facsoportok 2 foknál nagyobb értékű függőleges szöget bezáróan, vagy az állomástól mért 300 m-en ( 1 000 láb) belül nem lehetnek. Gondoskodni kell a 600 méteres (2 000 láb) távolságig terjedően a fák eltávolításáról, ha az szükségesnek bizonyul. Semmilyen épület nem zárhat be 1,2 fokosnál nagyobb függőleges szöget, illetve nem lehet elhelyezve az állomástól mért 150 méteren (500 láb) belül. 2007/70/II. szám Elhanyagolható mennyiségű fémtartalmú és kevés fém későbbi beépítésére tervezett fából készült építmények 2,5 fokos függőleges szöget bezáróan helyezhetők el. 3.2.2 Hegyvidéki terepen a legelőnyösebb telepítési hely gyakran a hegycsúcson történő telepítés lesz. A telepítési helyszínnek a legmagasabb hozzáférhető hegycsúcsnak, vagy hegynek kell lenni úgy, hogy annak tetejét legalább egy 45 méteres (150 láb) sugarú körön belül laposra kell elegyengetni. Az ilyen helyen az antenna rendszert körülbelül fél-hullámhossznyira kell a föld felszíne fölé felszerelni az elegyengetett terület közepén, és az adó épületet az elegyengetett területen túl kell elhelyezni, a lejtőn lefelé elegendő távolságra ahhoz, hogy az antenna rendszer optikai rálátási vonala alatt legyen. Az antenna rendszer optikai rálátási vonalában a 45 méter (150 láb) és a 360 méter (1 200 láb) között semmilyen talaj kiemelkedés, fák, vagy elektromos vezetékek, épületek stb. nem lehetnek. 3.3 A VOR pontosságra gyakorolt "polarizációs hiba" hatás meghatározása 3.3.1 Mivel ezideig nem lehetséges annak meghatározása, hogy mekkora a VOR sugárzás minimális megengedhető függőleges polarizációjú összetevőjének az értéke, ezért megbízható légi ellenőrzések szükségesek - az iránymérési kijelzések pontosságára ható - a "polarizációs hibák" miatti hatások megállapítására. 3.3.2 Három módszer áll rendelkezésre a "polarizációs hibák" hatásának meghatározásához:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes